Goreyê zanayîşanê ke ameyî girewtene polîsnaê tirkan tay taxanê merkezê Colemêrgî de eşt keyeyan ser.
Sereştişan de Fatma Durmaza 65 serrîye û lajê ci Ahmet Durmaz zî tede 7 kesî ameyî destbendkerdene. Sebebê destbendkerdişan nêame eşkerakerdene û kesê ke ameyî destbendkerdene ameyî berdene Mudirîya Polîsan a Colemêrgî.  24 saet pêvînayîşê avûkatan qedexe yo.
Esenyurtê Îstanbulî de zî polîsan eşt banê HDPyî ser. Polîsanê ke berê partîye şikit û kewtî zere dest na xeylêk fotografan ser. Polîsî badê sereştişê keyfîyî banê HDPyî ra vejîyayî.
